Ken oynayo Diosa di' mo'e̱ne oknopo̱e̱'dik o̱'e̱ne . Kena'po oro'en huamanopo'yarea'eri Jesucristo o'si'poe̱po , o'kerekdepo o'manmadika'po , o'batihuapokika'po , aya'tada o'manigbuey'uyate . E'bueytada Diosa o'noyhuada̱'po kurudyo̱ o'tohua'uyate . Dios di' mo'e̱po kenda mo'nigka'uyne oro'taj . Kenda huadak hua'a o̱'e̱ , oknopo̱e̱y . Oknopo̱e̱po kenpa'da bueyhue'dik o̱'e̱po Diosere o'noeonhuahuika'apoy .
